MONO บวกเกือบ 3% โบรกฯ แนะซื้อ คาดปีนี้พลิกมีกำไร
MONO บวกเกือบ 3% ล่าสุด ณ เวลา 10.31 น. อยู่ที่ 3.44 บาท บวก 0.10 บาท หรือ 2.99% สูงสุด 3.46 บาท ต่ำสุด 3.36 บาท ด้วยมูลค่าซื้อขาย 64.35 ล้านบาท ด้าน บล.เคจีไอ (ประเทศไทย) แนะซื้อ ชูเป้า 3.98 บ. คาดปีนี้พลิกมีกำไรหลังปีก่อนขาดทุน 250 ล้านบาท
14 มิ.ย. 2560

ผู้สื่อข่าวรายงานว่าราคาหุ้นบริษัท โมโน เทคโนโลยี จำกัด (มหาชน) หรือ MONO ล่าสุด ณ เวลา 10.31 น. อยู่ที่ 3.44 บาท บวก 0.10 บาท หรือ 2.99% สูงสุด 3.46 บาท ต่ำสุด 3.36 บาท ด้วยมูลค่าซื้อขาย 64.35 ล้านบาท ขณะที่ดัชนีตลาดหุ้นไทยโดยรวมบวก 0.03%

โดย บล.เคจีไอ (ประเทศไทย) ระบุในบทวิเคราะห์ แนะนำซื้อ MONO ให้ราคาเป้าหมายที่ 3.98 บาทต่อหุ้น คาด MONO จะพลิกเป็นกำไรสุทธิ 181 ล้านบาทในปี 60 จากขาดทุนสุทธิ 250 ล้านบาทในปี 59 และคาดว่ากำไรของบริษัทจะโตถึง 165% เทียบช่วงเดียวกันของปีก่อน ในปี 61 จากการเติบโตอย่างน่าประทับใจของธุรกิจ TV ดิจิตอล